Vrou en kat kritiek ná slangpikŉ Vrou in haar 30s en haar kat is in ŉ ernstige toestand in Pietermaritzburg in KwaZulu-Natal nadat ŉ nagadder hulle Woensdagaand omstreeks 20:30 gepik het. Chris Botha, ŉ woordvoerder van Netcare 911, het gesê die voorval het buite die vrou se huis in die Harrison-omgewing van Inchanga plaasgevind. “Na wat verneem word, was die vrou en haar kat buite haar huis en is albei naby die ingang van die huis gepik,” het Botha gesê. Paramedici van Netcare 911 het die vrou op die toneel gestabiliseer en na ŉ hospitaal geneem. Hulle het ook die kat na ‘n veearts geneem vir verdere behandeling.